Az „Erős szikla” hadművelet a legtöbb halálos áldozatot követelő konfliktus Gázában a 2008–2009-es Gázai háború óta. A legfrissebb hírek szerint több mint 298 halálos áldozat van palesztin részről, és a gázai Egészségügy Minisztérium közlése szerint több mint 1500 sérült. Az ENSZ Emberjogi Bizottságának közlése szerint az áldozatok 77%-a a civilek közül került ki, 45%-uk nő vagy gyerek. Az izraeli hadsereg közlése szerint több mint 90 terrorista is a halottak között van és a polgári áldozatok nagy arányát az okozza, hogy a Hamász „emberi pajzsoknak” használja a civileket. Július 13-ig több mint 1300 légi támadást hajtott végre Izrael, a közel 1000 Gázából kilőtt rakétára válaszul. Emberjogi csoportok szerint mind az Izrael területére érkező rakétatámadások, mind a Hamász katonai vezetői házának célzott támadása megszegi a nemzetközi emberjogi egyezményeket és háborús bűnöknek számítanak.